ນັກຮຽນ ເຄັນຢາ ພຽງບໍເທົ່າໃດຄົນ ສາມາດ ເສັງເຂົ້າ ມະຫາວິທະຍາໄລໄດ້ ໃນປີ 2016
ຜົນຄະແນນທີ່ອ່ອນໂດຍລວມ ເກີດຂຶ້ນຫຼັງຈາກ ໄດ້ມີກົດລະບຽບໃໝ່ ທີ່ເຄັ່ງຄັດ ອອກແບບມາ ເພື່ອຍັບຢັ້ງການ ລັກກ່າຍ.
ບັນດາຜູ້ປົກຄອງຊາວ ເຄັນຢາ ແລະ ຄູອາຈານໄດ້ພາກັນຕົກ ໃຈຫຼັງຈາກລັດຖະມົນຕີກະ ຊວງສຶກສາ ໄດ້ເປີດເຜີຍຜົນການສອບເສັງເຂົ້າມະຫາວິທະຍາໄລປີ 2016 ມີພຽງ 15 ເປີ ເຊັນ ຂອງຈຳນວນຜູ້ສອບເສັງຫຼາຍກວ່າເຄິ່ງລ້ານຄົນເທົ່ານັ້ນທີ່ເສັງເຂົ້າໄດ້ ຜົນການສອບເສັງທີ່ຜິດຫວັງດັ່ງກ່າວສະແດງໃຫ້ເຫັນເຖິງການໄດ້ຮັບຄະແນນຕ່ຳລົງຈາກປີກາຍ ນີ້ຢ່າງຫຼວງຫລາຍ, ຫຼັງຈາກບັນດາເຈົ້າໜ້າທີ່ໄດ້ປາບປາມການລັກກ່າຍໃນຫ້ອງເສັງ ນັກຂ່າວ Mohamed Yusuf ມີລາຍງານໃຫ້ວີໂອເອຈາກນະຄອນຫຼວງ ໄນໂຣບີ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ຕົວເລກຂອງພວກນັກຮຽນຜູ້ທີ່ໄດ້ຄະແນນເກຣດ A ໃນການສອບເສັງປີ 2016 ໄດ້ຫຼຸດ ລົງເຖິງ 95 ເປີິເຊັນປຽບທຽບໃສ່ປີກ່ອນ ໃນປີ 2015, ໂຮງຮຽນແຫ່ງໜຶ່ງທີ່ມີນັກຮຽກ 202 ຄົນ, ຜູ້ເຂົ້າສອບ ເສັງທັງໝົດເສັງໄດ້ຮັບ ເກຣດ A, ແຕ່ປີຕໍ່ມາມີນັກຮຽນພຽງ 141 ຄົນ ທົ່ວປະເທດທີ່ໄດ້ຄະແນນຄ້າຍຄືກັນນັ້ນ ຜົນຄະແນນທີ່ອ່ອນໂດຍລວມ ເກີດຂຶ້ນຫຼັງຈາກໄດ້ມີກົດລະບຽບໃໝ່ທີ່ເຄັ່ງຄັດ ອອກແບບ ມາເພື່ອຍັບຢັ້ງການລັກກ່າຍ ຜົນການສອບເສັງປີ 2016 ຖືກເປີດເຜີຍອອກມາລ່ວງໜ້າສອງເດືອນກ່ອນຄາດໄວ້ ການ ລາຍງານຂອງສື່ມວນຊົນ ເຄັນຢາ ໄດ້ກ່າວວ່າ ບັນດາເຈົ້າໜ້າທີ່ສອບເສັງໄດ້ເປີດເຜີຍຜົນ ການສອບເສັງໄວ, ຫຼັງຈາກ ຜູ້ອຳນວຍການໂຮງຮຽນບາງຄົນໄດ້ກົດດັນພວກເຂົາເຈົ້າໃຫ້ ເອົາຄະແນນສູງໃຫ້ພວກນັກຮຽນ ອຳນວຍການໂຮງຮຽນບາງຄົນໄດ້ຖືກກ່າວຫາ ກ່ຽວກັບ ການຊື້ຈ້າງຜູ້ຄຸມຫ້ອງເສັງດ້ວຍ ເງິນ ລະຫວ່າງ 100 ຫາ 160 ໂດລາ ເພື່ອເຮັດໃຫ້ນັກຮຽນຂອງພວກເຂົາເຈົ້າໄດ້ຄະ ແນນດີ ທ່ານ John Mugo ຜູ້ອຳນວຍການພະແນກຂໍ້ມູນທີ່ອົງການ Twaweza ອາຟຣິກາ ຕາ ເວັນອອກ, ເຊິ່ງເປັນອົງການບໍ່ຫວັງຜົນກຳໄລ ທີ່ເຮັດວຽກເພື່ອພັດທະນາການສຶກສາ ແລະ ການຕອບສະໜອງຂອງລັດຖະບານໃນພາກພື້ນ ທ່ານກ່າວວ່າ ພວກເຈົ້າໜ້າທີ່ການສຶກ ສາ ຈະໄດ້ປະເຊີນໜ້າກັບຄຳຖາມໜັກຫຼາຍຂໍ້ ທ່ານ John Mugo ກ່າວວ່າ ທ່ານ Tomkin Baraza ຜູ້ຊ່ຽວຊານດ້ານການສຶກສາກ່າວວ່າ ຄວາມ ໜ້າເຊື່ອຖືໄດ້ກັບ ຄືນສູ່ດ້ານການສຶກສາແລ້ວ ແຕ່ສິ່ງທ້າທາຍອື່ນໆແມ່ນ ຍັງມີຢູ່ ທ່ານ Baraza ກ່າວວ່າ ປະທານສະພາການສອບເສັງແຫ່ງຊາດ ເຄັນຢາ ສາສະດາຈານ George Magoha ໄດ້ ໂຕ້ຖຽງວ່າ ພວກນັກຮຽນບໍ່ໄດ້ຕ້ອງການຄະແນນດີເພື່ອປະສົບຄວາມສຳເລັດ ທ່ານ Baraza ກໍມີຄວາມເຫັນທີ່ສະທ້ອນເຖິງທັດສະນະດັ່ງກ່າວ ທ່ານ Baraza ກ່າວວ່າ ແນວໃດກໍຕາມ, ກະຊວງສຶກສາໄດ້ກ່າວວ່າ ພວກເຂົາເຈົ້າຈະເບິ່ງວ່າ ບັນຫາມີຢູ່ບ່ອນໃດ ຫຼັງຈາກຜົນການສອບເສັງທີ່ໜ້າຕົກໃຈໄດ້ປາກົດ ອອກມາ